કરન્ટ લાગવાનો ખતરોઅમદાવાદમાં આવેલા દધીચિબ્રિજ નીચે ચાલુ હાઈ વોલ્ટેજ ડીપી તૂટેલી હાલતમાં છે, જેનું રિપેરિંગ નહીં કરાતાં કોઈ મોટી ઘટના સર્જાવાની સંભાવના છે. રિવરફ્રન્ટનો લોકો રોજ ફરવા માટે તેમજ અહીંથી અવારજવર માટે ઉપયોગ કરતા હોય છે અને દધીચિ‌િબ્રજ નીચે હાઈ વોલ્ટેજ ડીપી ઘણા સમયથી તૂટેલી હાલતમાં છે. ડીપીની જોઈન્ટ લાઈન પરથી વાયર ખૂબ ભયજનક ખુલ્લી હાલતમાં મળી આવ્યા હોવા છતાં અને વારંવાર રજૂઆત કરાતાં પણ વીજ વિભાગના અધિકારીઓના પેટનું પાણી પણ હાલતું નથી. આ ડીપી જે ચાલુ હાલતમાં છે, ડીપી કોઈએ તોડી હોય તેવી હાલતમાં છે, જેના દરવાજા તેમજ આખી ડીપી લટકી રહી છે અને કોઈ માણસ કે બાળક અહીંથી નીકળે તો કોઈ મોટી ઘટના સર્જાઈ શકે છે.